Upaminipun bab gangsa wiwit jaman “ja – mbejuja” (kina) kawula nuswa Jawi punika sami remen sanget dhateng kanikmatan nglaras suwantening gangsa, langkung-langkung gendhing-gendhing sekaten menika kapendhetaken gendhing-gendhing ingkang boten kangge padintenan, sadaya wirapradangga piniji para empu-empuning pangrawit saking Langen Budaya Keraton. Gangsanipun inggih gangsa eden-eden kyai Sekati dalah Nyai Sekati sampun tamtu kemawon hanggadhahi daya tarik ingkang ngedab-edabi, pramila inggih boten mokal menawi sanajan ta tebih-tebih dunungipun, kapeksa sami karaya-raya kepingin ningali saha mirengaken.